**PLAVALNI KLUB BISER PIRAN**

**POROČILO O DELU V LETU 2023**

KAZALO

**1. VSEBINSKO POROČILO ZA LETO 2023** 2

**1.1. SPLOŠNI DEL**  2

1.1.1.DELOVANJE DRUŠTVA V LETU 2023 2

**1.2. OBSEG REALIZIRANEGA PROGRAMA**  3

1.2.1. PROBLEMI PRI REALIZACIJI 3

1.2.2. IZBOLJŠANJE STANJA NA PODROČJU DEJAVNOSTI 3

**2. TEHNIČNI DEL**  4

**2.1. PROGRAMSKI DEL** 4

2.1.1 VADBA 4

2.1.2 SODELOVANJE MED UČITELJI IN GLAVNIM TRENERJEM 5

**2.2. TEKMOVANJA V KOLEDARSKEM LETU 2023** 5

**2.3. DOSEŽENI REZULTATI LETU 2023** 6

**Vodstvo kluba:**

* **Predsednik:** Danijel Zabukovec
* **Podpredsednik:** Ronald Kvarantan
* **Tajnica**: Vesna Đukić
* **Predsednik Nadzornega odbora**: Patrick Koncilja

**Plavalni klub Biser Piran** je bil ustanovljen v letu 1984, kar pomeni, da je lani zabeležil 39 let obstoja in delovanja.

**1. VSEBINSKO POROČILO ZA LETO 2023**

**1.1. SPLOŠNI DEL**

1.1.1. DELOVANJE DRUŠTVA V LETU 2023

Sezono 2022/2023 smo začeli z 65 aktivnimi plavalci, končali pa smo jo s 75 aktivnimi plavalci. Vpis v plavalno sezono 2023/2024 se je začel septembra 2023, vpisalo se je približno 10 novih plavalk in plavalcev, nekaj v Kopru in nekaj tudi v termah Life Class, število članov se je prav tako povečalo, trenutno jih imamo 105, že v naslednjih tednih pa upamo, da bomo število članov še povečali na več kot 110. Zaradi vsega navedenega uporabljamo ob ponedeljkih, sredah in petkih od 16.00 do 18.00 ure 5 prog na bazenu Bonifika ob torkih in četrtkih pa 4 proge. V začetku te plavalne sezone se je vpisalo tudi več kot 10 rekreativcev, ki plavajo ob ponedeljkih, sredah in petkih v treminu od 17.00 do 18.00 V lanskem letu nam je sredstva za kritje uporabe bazena nakazala občina Piran, klub pa je sklenil pogodbo z Javnim zavodom za šport Koper. Sredstva, ki so bila namenjena za kritje uporabe bazena smo v celoti porabili. V letu 2023 omejitev zaradi epidemije na tekmah več ni bilo, tako, da smo se udeleževali vseh tekem, ki smo se jih lahko.

Tako kot v letu 2022, je tudi v letu 2023 naš plavalec Val Benčič član razširjene plavalne reprezentance tokrat v kategoriji mladincev. Maj Pribac, prav tako mladinec, pa se je uvrstil v razširjeno mladinsko plavalno reprezentanco Slovenije, ki je nastopala na četveroboju BIH-CRO-SRB-SLO v Sarajevu meseca marca 2023.

Priprave plavalcev smo realizirali po programu. Plavalci so se udeležili zimskih priprav, ki smo jih oddelali kar na bazenu v Kopru konec novembra 2023. Enako kot leta 2022, smo tudi poletne priprave julija 2023 oddelali kar v Kopru, saj so pogoji za treninge dobri. V času priprav nam je Javni zavod za šport Koper omogočil tudi uporabo prostora za »suhe« treninge v Žusterni.

**1.2. OBSEG REALIZIRANEGA PROGRAMA**

Programa dela kluba smo realizirali v celoti. Stanje v klubu je po vseh nevšečnostih v letih 2018 in 2019 stabiliziralo in osnovni cilj je bil, to stanje izboljšati in poskrbeti za obstoj kluba, predvsem s povečanjem števila članov kluba, kar nam je tudi uspelo. Na začetku plavalne sezone 2022/2023 smo našteli nekaj več kot 90 članov, tako smo ponovno povečali število članov odkar imamo vadbo v termah Life Class in treninge na bazenu Bonifika in bazenu Žusterna.

1.2.1. PROBLEMI PRI REALIZACIJI

Po dveh letih ponovno ni bilo težav pri realizaciji programa, saj v letu 2023 ni bilo več omejitev zaradi epidemioloških razmer. Trenirali smo celo leto oziroma celotno sezono, razen zadnji teden v decembru 2023, ko je bil bazen Bonifika zaradi vzdrževalnih del zaprt. Pogoji, tako v termah Life Class, kot tudi na obeh bazenih v Kopru (Bonifika in Žusterna) so bili odlični.

1.2.2. IZBOLJŠANJE STANJA NA PODROČJU DEJAVNOSTI

Kvaliteta dela in izboljšanje rezultatov sta pogojena z dobrimi pogoji dela in sicer s pripravami, "suhimi" treningi in redno vadbo v vodi. Odkar plavamo na Bonifiki v zimskem času in v Žusterni v poletnem času, so se pogoji dela izboljšali, prav tako smo nadaljevali z jutranjimi treningi in sicer vsak dan med tednom med 6.00 in 10.00 uro in tudi v soboto od 8.00 do 10.00 ure. Jutranjih treningov sta se redno udeleževala dva plavalca, ob sobotah in pa med šolskimi počitnicami je treniralo od 5 do 7 plavalcev. Načrtujemo, da bi se jutranjih treningov med tednom udeleževalo še več plavalcev, predvsem starejših tekmovalcev.

**2. TEHNIČNI DEL**

Stanje in klima v klubu sta bila zelo dobra, saj smo ponovno lahko trenirali celo plavalno sezono. Imamo dve novi učiteljici, nove plavalce pa smo pridobili na začetku plavalne sezone 2023/2024 z vpisom.

**2.1. PROGRAMSKI DEL**

2.1.1. VADBA

Plavalni klub Biser Piran je v letu 2023 svojo osnovno dejavnost (treningi plavanja) opravljal v olimpijskem bazenu Bonifika v Kopru v zimskem času in na bazenu Žusterna v poletnem času. Vadba za najmlajše plavalce je bila v termah Life Class.

Starejša tekmovalna skupina je trenirala šest do deset krat na teden od ponedeljka do petka od 16.00 do 18.00 ure, ter med tednom dopoldne med 6.00 in 8.00 uro, ob sobotah pa od 8.00 do 10.00 ure na bazenu Bonifika v Kopru. Najmlajši so imeli vadbo v termah Life Class vsak dan od ponedeljka do četrtka od 19.00 do 20.00 v dveh skupinah in sicer ena skupina v ponedeljek in sredo in druga skupina v torek in četrtek. Suhe treninge smo izvajali kar na bazenu v Žusterni, saj je vreme to dopuščalo. V mesecih, ko je vreme slabše smo suhe treninge izvajati v centru Lesport, ki je v isti stavbi kot bazen Bonifika. Suhe treninge so obiskovali vsi razen najmlajših plavalcev, ki so imeli vadbo v termah Life Class.

Na jutranje treninge, ki so bili vsak dan med tednom med 6.00 in 10.00 uro, so se najstarejši tekmovalci vozili v Koper.

Tekmovalna skupina dečki in deklice so trenirali v olimpijskem bazenu Bonifika v Kopru, vsak dan od 16.00 do 18.00 in v soboto od 8.00 do 10.00. Na jutranje treninge so se deklice in dečki vozili v Koper.

Tekmovalna skupina mlajši dečki in deklice so imeli treninge v Kopru vsak dan med tednom od 16.00 do 17.30, ter v soboto od 8.00 do 9.30.

V letu 2023 je vlogo glavnega trenerja opravljal Tadej Bačelić. V letu 2023 sta z mlajšimi plavalci delali učiteljica Maja Kac Vesel in učiteljica Maruška Starin ter trener Martin Leščešen. V letu 2023 je v Termah z najmlajšimi delal Martin Leščešen, čakamo, da licenco naredi še kdo od bivših plavalk in plavalcev našega kluba, ki jih bomo angažirali, v kolikor se nam bo še povečevalo število članov oziroma aktivnih plavalcev.

Leto 2023 smo tako zaključili z dvema učiteljicama Majo Kac Vesel in Maruško Starin, ter trenerjem Tadejem Bačelićem in trenerjem Martinom Leščešnom. Oba trenerja in obe učiteljici, imajo vsi veljavne licence za učitelja in trenerja, ki so jih podaljšali na seminarju oktobra 2023 oziroma januarja 2024 pod okriljem PZS, ki sta bila tokrat v Ljubljani.Od leta 2022 sta zaradi preimenovanja možna samo dva naziva in sicer Strokovni delavec 1-učitelj plavanja, ter Strokovni delavec 2-trener plavanja.

2.1.2. SODELOVANJE MED UČITELJI IN GLAVNIM TRENERJEM

Kljub izvajanju vadbe na dveh lokacijah, bazen Bonifika in bazeni Life Class, je sodelovanje med trenerji in učitelji zelo dobro.

**2.2. TEKMOVANJA V KOLEDARSKEM LETU 2023**

* “MM VICTORIA-PRIMORJE” 18.03.-19.03.2023, v Rijeki, 4 plavalci
* »BANJA LUKA OPEN« 20.05.-21.05..2023, v Banja Luki, 6 plavalcev
* “RAZVOJNI POKAL KRŠKO” 27.05.2023, v Brestanici pri Krškem, 1 plavalec
* ”MEMORIAL JOŽETA REBCA” 03.06.2023, v Radovljici, 12 plavalcev
* “MM KRANJ” 27.05.-28.05.2023, v Kranju, 5 plavalk in plavalcev
* “POKAL KOPRA” 02.07.2022, v Kopru, 25 plavalk in plavalcev
* “MOŠTVENO IN POSAMIČNO PRVENSTVO ZA ML.DEKLICE IN ML.DEČKE”, 15.07.-16.07.2022, v Ljubljani, 4 plavalci
* “MOŠTVENO IN POSAMIČNO PRVENSTVO ZA DEČKE IN DEKLICE” 21.07.-23.07.2023, v Ravnah na Koroškem, 1 plavalec
* »PRVENSTVO ZA ČLANE, MLADINCE IN KADETE« 29.07.-31.07.2023, v Kranju, 6 plavalk in plavalcev
* “MM BOŠTJANOV Dr.FIG” 21.01.2023, v Kranju, 1 plavalec
* “MOŠTVENO IN POSAMIČNO PRVENSTVO ZA ML.DEKLICE IN ML.DEČKE” 18.03.-19.03.2023, v Kranju, 1 plavalec
* “MOŠTVENO IN POSAMIČNO PRVENSTVO ZA DEKLICE IN DEČKE” 27.01-29.01.2023, v Ljubljani, 1 plavalec
* “MEMORIAL BOŠTJANA MARINIČA” 22.04.2023, v Velenju, 10 plavalk in plavalcev
* “ISTRA KOPER 2023” 08.10.2023, v Kopru, 21 plavalk in plavalcev
* “POKAL DELFIN” 21.10.2023, v Ljubljani, 4 plavalci
* “POKAL MESTA CELJE” 25.11.-26.11.2023, v Celju, 7 plavalk in plavalcev
* “MM MIKLAVŽ” 02.12.2023, v Ljubljani, 1 plavalec
* “MIŠOV MEMORIAL” 09.12.2023, v Ljubljani, 9 plavalk in plavalcev
* ”POKAL SLOVENIJE ZIMSKO ODPRTO PRVENSTVO SLOVENIJE ABS in U23” 15.12.-17.12.2023, v Kopru, 6 plavalk in plavalcev

Tekem smo se večinoma udeleževali s kombijem ali pa so nam s prevozi priskočil na pomoč starši. Prav tako so starši priskočili na pomoč v primeru, da je tekma trajala dva ali več dni s tem, da so poravnali nočitev svojih plavalcev. Vse nočitve na državnih prvestvih so poravnali starši, startnine in prevoz na državna prvenstva je poravnal plavalni klub. Stroške prevoza s kombiji na državna prvenstva nam je kot to stori vsako leto, povrnila Občina Piran.

**2.3. DOSEŽENI REZULTATI V LETU 2022**

Z rezultati smo zelo zadovoljni, saj smo v letu 2023 lahko trenirali celotno sezono. Večina jih je na dveh najpomembnejših tekmah, to sta obe državni prvenstvi - zimsko in poletno, odplavala osebne rekorde. Na obeh prvenstvih, zimskem in letnem, so plavalke in plavalci osvojili skupaj 9 kolajn in eno diplomio za mlajši letnik v kategoriji mlajših dečkov. Izpostavili bi nekaj rezultatov iz državnih prvenstev:

Najboljši dosežki naših plavalcev v koledarskem letu 2023:

* **Maj Fantinič** je na poletnem državnem prvenstvu za mlajše dečke osvojil diplomo za mlajši letnik in sicer za drugo mesto v disciplini 50m prosto.
* **Jaša Benčič** je na poletnem državnem prvenstvu v kategoriji članov osvojil 2 kolajni in sicer obe srebrni, 1 v absolutni in 1 v članski kategoriji v disciplini 50m prsno. Na zimskem državnem prvenstvu zaradi obveznosti na fakulteti žal ni tekmoval.
* **Val Benčič** je na poletnem državnem prvenstvu v kategoriji mladincev osvojil 3 kolajne vse tri srebrne v disciplinah 50m hrbtno, 50m prsno in 100m hrbtno. Uvrstil se je tudi v razširjeno mladinsko reprezentanco in bil povabljen na reprezentančne priprave.
* **Maj Pribac** je poletnem državnem prvenstvu osvojil 2 bronasti kolajni kategoriji mladincev v disciplinah 100m delfin in 400m mešano in eno srebrno kolajno vdisciplini 200m mešano.
* **Anastazija Miklavčič** je na poletnem državnem prvenstvu osvojila bronasto kolajnov kategoriji mladink v disciplini 50m prsno.

Linki do rezultatov:

<http://www.pzsana.net/pzsana/upload/html/2023/REZ-2023-07-31-KRANJ.PDF>

<http://www.pzsana.net/pzsana/upload/html/2023/REZ-2023-07-16-LJUBLJANA.PDF>

Našteti so samo najboljši rezultati naših plavalk in plavalcev, zraven le teh pa je bilo še ogromno uvrstitev v finala (v finale se uvrsti najboljših 8 plavalcev v posamezni kategoriji) ter ogromno število doseženih osebnih rekordov, kar je naš osnovni cilj.

Kljub odhodu Marcela Primožiča, Jaše Benčiča in Matica Turka na študij v Ljubljano, imamo v klubu reprezentanta t.i. razširjene plavalne reprezentance Slovenije in sicer Vala Benčiča v kategoriji mladincev.

Septembra 2023 je PK Biser Piran že trinajstič organiziral plavalni maraton, ki smo ga tudi tokrat enako kot lani izvedli na novi lokaciji in sicer na Bernardinu.

**Danijel Zabukovec**

**Predsednik**